Luenga e Fablas

Luenga & Fablas ye una publicación anyal cientifica de Filolochía aragonesa y en aragonés publicada dende 1997, con estudios de rechiras, treballos y documentación sobre l'aragonés y a suya literatura. En o numero 10 (2006) se troban os índex de toz os treballos publicatos en os diez primers numeros, con articlos escritos por Jesús Vázquez Obrador, María Ángeles Ciprés Palacín, Chusé Antón Santamaría Loriente, Rafel Vidaller Tricas, Ana Giménez Betrán, Paz Ríos Nasarre, Óscar Latas Alegre Chusé Inazio Nabarro u Francho Nagore.

La publica o Consello d'a Fabla Aragonesa en Uesca. Bi ha diferents seccions: "Treballos e rechiras", "Creyazión literaria", "Decumentazión", "Recuperazions" y "Rezensions". Gosa tener arredol de 200 pachinas. O suyo director ye o doctor en filolochía Francho Nagore. O zaguer numero publicato ye o 23-24 (2019-2020).

 Vinclos externos 
 Índex d'a revista.

Categoría:Revistas en aragonés
Categoría:Revistas d'Aragón